open-index/open-wikipedia-markdown huggingface dataset:
Sam Cherribi

**Sam Cherribi** (Kenitra, 4. 9. 1959. – ), marokansko-nizozemski sociolog i političar, bivši član Narodne stranke za slobodu i demokraciju (VVD) i zastupnik donjeg doma nizozemskog parlamenta od 1994. do 2002. godine. Studirao je književnost u rodnom gradu, filozofiju i sociologiju na Univerzitetu u Rabatu, sociologiju na francuskom Univerzitetu Nancy, te od 1983. filozofiju i sociologiju na Univerzitetu u Amsterdamu. Diplomirao je 1991. godine, a doktorat je stekao 2000. (za vrijeme parlamentarne karijere) s tezom *Imams d'Amsterdam. A travers l'exemple des imans de la diaspora marocaine*. Od septembra 2005. radi kao profesor na američkom Univerzitetu Emory u Atlanti. Cherribi se služi arapskim, francuskim, nizozemskim, engleskim, španskim i njemačkim jezikom.

## Opus
Djelomična lista djela:
* *Cultuur als visie* (koautori: Gijs von der Fuhr i Donald Niedekker), Amsterdam: Amsterdams Centrum Buitenlanders, 1989, 
* *Bit bang: in de schaduw van het millennium: de dreiging van de millennium bug, tips en maatregelen om de problemen het hoofd te bieden* (koautor: Luc Sala), Amsterdam: MySTèr Millennium Project, 1998, 
* *Imams d'Amsterdam. A travers l'exemple des imans de la diaspora marocaine*, Amsterdam: Universiteit van Amsterdam, 2000 (doktorska disertacija)
* "From Baghdad to Paris: Al-Jazeera and the Veil", The Harvard International Journal of Press/Politics, 11 (2), Cambridge, Massachusetts: MIT Press, 2006, 
* "Politicians' Perceptions of the Muslim Problem: The Dutch Example in European Context" u *Democracy and the New Religious Pluralism* (urednik: Thomas Banchoff), Oxford; New York: Oxford University Press, 2007, 
* *In the House of War: Dutch Islam Observed*, Oxford; New York: Oxford University Press, 2010, 
* "An Obsession Renewed: Islamophobia in the Netherlands, Austria, and Germany" u *Islamophobia: The Challenge of Pluralism in the 21st Century* (urednici: John L. Esposito i ‎Ibrahim Kalin), Oxford; New York: Oxford University Press, 2011, 

## Vanjske veze

*  Dr. O. (Sam) Cherribi, Parlement & Politiek
*  Sam Cherribi, Berkley Center, Georgetown University
Narodna stranka za slobodu i demokraciju (Nizozemska)

**Narodna stranka za slobodu i demokraciju** (, akr. **VVD**) je konzervativno-liberalna politička stranka u Nizozemskoj. Na izborima 2012. VVD je osvojila najveći broj glasova te drži 41 od ukupno 150 mjesta u Drugom domu (Tweede Kamer). Stranku od 31. 5. 2006. vodi Mark Rutte, koji je od 14. 10. 2010. predsjednik nizozemske vlade. Neelie Kroes, iz redova VVD-a, jedna je od sedam potpredsjednika Evropske komisije. U sazivu Evropskog parlamenta od 2009. do 2014. VVD pripada klubu zastupnika Saveza liberala i demokrata za Evropu (ALDE).

## Historija
Stranka je osnovana 24. 1. 1948. godine u Amsterdamu. Utemeljena je na postavkama liberalne filozofije te na nizozemskoj političkoj sceni predstavlja najjačeg zagovornika političkog, ekonomskog, klasičnog i kulturnog liberalizma.

## Vanjske veze

*  Službene stranice stranke
Žarko Todorović

**Žarko P Todorović "Valter"** (1907 Beograd - Pariz) je bio jedan od rukovodilaca obaveštajne službe ravnogorskog pokreta u početnoj fazi drugog svetskog rata u okupiranoj Jugoslaviji i prvi komandant ustaničke komande u Beogradu. Organizovao je povezivanje Četničkog pokreta sa engleskom obaveštajnom službom i sa izbegličkom vladom.

U maju 1941 je Dragomiru Jovanoviću predao poziv Draže Mihajlovića kojim ga je pozvao da se priključi četnicima.

U julu 1941 Todorović je započeo aktivnosti usmerene ka formiranju ilegalne četničke organizacije u okupiranom Beogradu.

Todorović je omogućio Stanislavu Rapotecu da komunicira sa Mihajlovićem putem radio veze.

Dok se nalazio na funkciji komandanta Beograda Nemci su uspeli da probiju šifru koju je koristio za vezu sa Mihajlovićevim štabom i na osnovu tako dobijenih podataka locirali i uhapsili Todorovića. Delegat jugoslovenske emigrantske vlade Jovan Đonović je u julu izvestio šefa beogradske misije engleske obaveštajne službe Mastersona da je Todorović (šifrovano ime ZPT - od Žarko P Todorović) organizator komiteta tridesetdvojice.

Zvanično prvi komandant Beograda tokom drugog svetskog rata, Žarko Todorović, je uhapšen krajem jula 1941. Nemački oficir Bader se hvalio u izveštaju svojoj komandi da je hapšenjem Todorovića nanet težak udarac Mihajlovićevoj organizaciji u Beogradu.

Ubrzo je pobegao. Po naređenju vrhovne komande je otišao u Hrvatsku a dužnost komandanta Beogradske komande je poverio majoru Radoslavu Đuriću. Zbog toga što je komanda bila stalno na udaru Gestapoa njen sastav se često menjao pa je posle Đurića komandant bio Dušan Manojlović, Saša Mihailović a zatim ponovo major Žarko Todorović.

Do polovine 1943 je bio komandant Komande Severnih Pokrajina (Vojvodina i Slavonija).

## Izvori
Kunhegyes

**Kunhegyes** je grad u sredini Mađarske od 7,636 stanovnika, koji administrativno podpada pod 
Županiju Jász-Nagykun-Szolnok.

## Geografija

Kunhegyes leži u Velikoj mađarskoj ravnici, udaljen 50 km sjeveroistočno od grada Szolnoka i 15&nbsp;km od Jezera Tisa.

## Historija

Kunhegyes je prvi put dokumentiran 1311. zbog svoje crkve pod imenom Hegyesnek. Taj kraj naselili su u 13. vijeku Kumani, pa se od 1552. zove po njima - *Kunhegyes* (Kumanska crkva).

Kunhegyes je dobio status grada 1871., ali je taj status izgubio 1895. pa ga je ponovno stekao tek 1965.

## Pobratimski gradovi

* , Faketić
* , Tăşnad
* , Mali Iđoš
* , Szerzyny
* , Siegen
* , Baia Sprie

## Reference

## Vanjske veze

* ''Službene stranice Kunhegyesa''
Kunszentmárton

**Kunszentmárton** je grad u sredini Mađarske od 8,484 stanovnika, koji administrativno podpada pod Županiju Jász-Nagykun-Szolnok.

## Geografija

Kunszentmárton leži u Velikoj mađarskoj ravnici nedaleko od rijeke Körös udaljen 50 km južno od Szolnoka.

## Historija

Najstarije naselje prvi put je dokumentirano između 1212 - 1215. pod imenom *Mortun*. Taj kraj naselili su u 13. vijeku Kumani, pa se po njima mjesto prezvalo u Kunszentmárton (Kun na mađarskom znači - *[[Kumani|Kuman]]*).

Kunszentmárton je prvi put 1807. dobio status grada, ali ga je ubrzo izgubio, taj status je povratio - 1986.

## Pobratimski gradovi

* , Teterow

## Reference

## Vanjske veze

* ''Službene stranice Kunszentmártona''
Martfű

**Martfű** je grad u sredini Mađarske od 6,305 stanovnika, koji administrativno podpada pod Županiju Jász-Nagykun-Szolnok.

## Geografija

Martfű leži u Velikoj mađarskoj ravnici, udaljen 18 km jugoiistočno od Szolnoka.

## Historija

Martfű je prvi put dokumentiran 1467., od 18. vijeka je feud, porodice Rákóczi. češki industrijalac Bata podigao je 1940-ih tvornicu obuće pa se mjesto brzo transformiralo u grad.

Martfű je od 1950. sjedište općine, a 1989. je dobio status grada.

## Pobratimski gradovi

* , Tuchów
* , Tăuţii-Măgherăuş
* , Martonos

## Reference

## Vanjske veze

* ''Službene stranice Martfűa''
Mezőtúr

**Mezőtúr** je grad u sredini Mađarske od 16,675 stanovnika, koji administrativno podpada pod Županiju Jász-Nagykun-Szolnok.

## Geografija

Mezőtúr leži na kanalu Hortobágy-Berettyó u Velikoj mađarskoj ravnici, jugoistočno od Szolnoka.

## Historija

Najstarije naselje prvi put je dokumentirano između 1205. - 1235. pod imenom *villa Tur*. Tokom 15. vijeka Mezőtúr je izrastao u poznato trgovište. Osmanlije su ga zauzeli 1562. a oslobođen je 1692.
Tokom 19. vijek i do polovice 20. vijeka bio je centar mađarske keramičarske industrije.

## Pobratimski gradovi

* , Valea Crişului
* , Novi Bečej
* , Weida
* , Canelli
* , Nancy
* , Arcuș

## Reference

## Vanjske veze

* ''Službene stranice Mezőtúra''
Sacco e Vanzetti (film)

***Sacco e Vanzetti*** () je italijansko-francuski igrani film snimljen 1971. godine u režiji Giuliana Montalda. Radnja se temelji na stvarnim događajima u SAD 1920-ih, odnosno pokazuje kako su dva italijanska doseljenika i anarhistička aktivista - Bartolomeo Vanzetti i Nicola Sacco, čije likove tumače Gian Maria Volontè i Riccardo Cucciolla - bili uhapšeni i pogubljeni za pljačku i ubistvo nakon višegodišnjeg procesa tokom kojih je veliki dio svjetske javnosti postao uvjereni da su žrtve politički motivirane sudske farse. *Sacco e Vanzetti*, koji je svojom temom i stilom pripadao tadašnjem trendu politički angažiranih dokudrama u svjetskoj kinematografiji, sa uspjehom je prikazan na Kanskom festivalu gdje je Riccardo Cucciola osvojio nagradu za najboljeg glumca. Za film je muziku napisao Ennio Morricone, a što je uključivalo i nekoliko pjesama u izvođenju politički angažirane američke folk pjevačice Joan Baez; pjesma *[[Here's to You]]* sa kojom završava film je postala veliki hit s brojnim obradama tokom sljedećih decenija.

## Uloge
* Gian Maria Volontè – Bartolomeo Vanzetti
* Riccardo Cucciolla – Nicola Sacco
* Cyril Cusack – Frederick Katzmann
* Rosanna Fratello – Rosa Sacco
* Geoffrey Keen – Sudac Webster Thayer
* Milo O'Shea – Fred Moore
* William Prince – William Thompson
* Claude Mann – Novinar
* Edward Jewesbury
* Armenia Balducci – Virginia
* Pier Giovanni Anchisi – Membro Comitato Difesa
* Valentino Orfeo
* Desmond Perry
* John Harvey

## Povezano
* ''Joe Hill'' (film)

## Vanjske veze
* 
* Sacco and Vanzetti Commemoration Society
* Sacco & Vanzetti, on iTunes
* Kristian Buchna: "That agony is our triumph", Ein Blog zur Geschichte des 19./20. Jahrhunderts im Film, 3 May 2012
Here's to You

***Here's to You*** () je pjesma koju je 1971. godine komponirao Ennio Morricone, a originalno izvela američka folk pjevačica Joan Baez na kraju filma *[[Sacco e Vanzetti (film)|Sacco e Vanzetti]]*. Film je bio posvećen Niccoli Saccou i Bartolomeu Vanzettiju, dvojici italijanskih useljenika i anarhističkih aktivista koji su 1927. pogubljeni nakon kontroverznog suđenja za pljačku i ubistvo. Njen, prilično kratak i jednostavan tekst je inspiriran riječima Vanzettija iz  intervjua sa novinarom Philipom D. Strongom nekoliko mjeseci prije pogubljenja.

Pjesma je postala veliki hit, a kasnije su obrađivali brojni drugi izvođači, te se smatra svojevrsnom neslužbenom himnom aktivista i boraca za ljudska prava. Godine 1977. je u zapadnonjemačkom igrano-dokumentarnom filmu *[[Jesen u Njemačkoj]]* korištena u sceni pogreba militanata RAF-a koji su bili izvršili samoubistvo u zatvoru. Mlađim generacijama je poznata kao dio soundtracka video-igara *[[Metal Gear Solid V: Ground Zeroes]]* i *[[Metal Gear Solid V: The Phantom Pain]]*.

## Izvori
Confessione di un commissario di polizia al procuratore della repubblica

***Confessione di un commissario di polizia al procuratore della repubblica*** (), najčešće prikazivan pod skraćenim naslovom ***Priznanje policijskog komesara***, je italijanski kriminalistički film snimljen 1971. godine u režiji Damiana Damianija. Nominalni protagonist, koga tumači Franco Nero, je mladi i idealistički javni tužilac koji u Palermu nastoji istražiti pokušaj atentata na uticajnog poslovnog čovjeka, a za koga se kao glavni sumnjivac nametne policijski komesar (koga tumači Martin Balsam). Radnja prikazuje kako je meta atentatora u stvari krvoločni i bezobzirni mafijaški bos koga je komesar godinama bez uspjeha, zahvaljujući povezanosti mafije sa njegovim pretpostavljenima, pokušavao smjestiti iza rešetaka te ga je na kraju odlučio ukloniti uzevši zakon u svoje ruke. *Confessione* se isticao izuzetno mračnim tonom i prikazom sveprisutne korupcije i povezanosti države sa organiziranim kriminalom karakteristične za režim tadašnje Prve republike, odnosno koristio motive koje će Damiani mnogo godina kasnije iskoristiti u popularnoj TV-seriji *[[Hobotnica (TV serija)|Hobotnica]]*. Film je prikazan na Moskovskom filmskom festivalu gdje je osvojio Glavnu nagradu.

## Uloge
* Franco Nero: Zamjenik tužioca Traini
* Martin Balsam: Komesar Bonavia
* Marilù Tolo: Serena Li Puma
* Claudio Gora: Tužilac Malta
* Luciano Catenacci: Ferdinando Lomunno
* Giancarlo Prete: Giampaolo Rizzo
* Arturo Dominici: Advokat Canistraro
* Michele Gammino: Gammino
* Adolfo Lastretti: Michele Li Puma
* Nello Pazzafini: zatvorenik

## Izvori

## Vanjske veze
*
Pierre Bouguer

**Pjer Buge** (Croisic, 16. februar 1698. - Pariz, 15. avgust 1758.) je bio francuski hidrograf, matematičar i fizičar.

## Biografija
Već nakon prvih objavljenih radova o magnetskoj deklinaciji i načinima astronomskih opažanja na moru, postao je 1731. godine član Francuske akademije nauka. Zajedno sa Šarlom la Kondaminom i Lujem Godinom, Buge 1735-42. godine učestvuje u peruanskim gradusnim merenjima na određivanju dužine stepena meridijanskog luka na ekvatoru. Godine 1748. konstruisao je heliometar koga je kasnije usavršio Jozef Fraunhofer. Odredio je veličinu popravke za redukciju mernih vrednosti ubrzanja sile Zemljine teže. U memoarima Akademije nauka objavio je naučne rasprave o gustini atmosfere, atmosferskoj refrakciji, navigaciji i pilotaži plovnih objekata. 

## Literatura
* Vojna enciklopedija, tom 3 (111)
Okeanska kora

**Okeanska kora** je vrsta Zemljine kore izgrađene od bazalta i gabra, kao i gornjeg dela mantla sastavljenog od peridotita. Okeanska kora je deo Zemljine litosfere koja gradi okeanske basene. Primarno je sastavljena od mafičnih stena, bogatih gvožđem i magnezijumom. Tanja je od kontinentalne kore, jer njena debljina ne prelazi 10 kilometara. Međutim, znatno je gušća, sa prosečnom gustinom od 2.9 g/cm3.

## Sastav

Iako do sada nije nabušena kompletna sekcija okeanske kore, geolozi na nekoliko različitih mesta imaju pokazatelje o tome kako izgleda okeansko dno. Pretpostavke o sastavu okeanske kore bazirane su na istraživanjima ofiolita (delova okeanske kore koji su sačuvani na kontinentima), poređenju seizmičke strukture okeanske kore sa laboratorijski određenim brzinama seizmičkih talasa na uzorcima poznatog sastava, i uzorcima prikupljenih sa okeanskog dna bušenjem. Okeanska kora je u velikoj meri jednostavnije građe od kontinentalne kore i u opštem slučaju se može podeliti u tri dela. 
* **Sloj 1** ima prosečnu debljinu oko 0.4&nbsp;km. Sastoji se od nekonsolidovanih ili polukonsolidovanih sedimenata, koji su obično vrlo tanki ili uopšte ne postoje u zonama blizu srednjookeanskih grebena. Sedimenti su terigenog tipa blizu kontinentalnih margina, što znači da potiču sa kontinenta, za razliku od dubokovodnih sedimenata koji su izgrađeni od malih ljuštura marinskih organizama i imaju karbonatni ili silikatni sastav. Takođe, sedimenti ovog dela okeanske kore mogu biti izgrađeni i od vulkanske prašine ili terigenog materijala transportovanog turbiditnim tokovima.
* **Sloj 2** se može podeliti u dva dela: sloj *2A* - predstavlja najviši vulkanski sloj debeo 0.5&nbsp;km, izgrađen od fino-kristalastog bazalta obično u formi pilou lava; i sloj *2B* - koji ima debljinu od 1.5&nbsp;km i izgrađen je od dijabaznih dajkova.
* **Sloj 3** je nastaje sporim hlađenjem magme ispod površine i sastoji se od grubozrnih gabrova i kumulatnih ultramafitskih stena. Ovaj sloj čini preko dve trećine ukupne zapremine okeanske kore i ima debljinu skoro 5&nbsp;km.

### Geohemija

Najveću zapreminu okeanskog dna čine bazalti srednjookeanskih grebena, koji nastaju od toleitskih magmi sa niskim sadržajem kalijuma. Ove stene imaju male koncentracije velikih jona litofilnih elemenata, lakih elemenata retkih zemalja, volatilnih elemenata i drugih visoko inkompatibilnih elemenata. Mogu se naći bazalti obogaćeni inkompatibilnim elementima, ali su oni retki i povezani su sa vrućim tačkama na srednjookeanskim grebenima, kao što su lokaliteti na ostrvu Galapagos, Azorskim ostrvima i Islandu.

## Povezano
* Zemljina kora
* Kontinentalna kora
* Srednjooceanski greben
* Mohorovičićev diskontinuitet

## Reference

## Literatura
* 
* 

## Vanjske veze
Potajnica

**Potajnica** je periodični, intermitentni izvor. Iz jedne potajnice voda izvire određeni vremenski period, nakon čega nastaje prekid, koji se meri minutima ili satima, posle čega voda ponovo počinje da izvire. U nekim slučajevima se izviranje vode ne prekida, ali se značajno smanjuje količina vode koja periodično ističe. Snažna isticanja vode zamenjuju periodi slabog curenja.

## Mehanizam rada
Funkcionisanje potajnice zasnovano je na principu krive natege. Naime, u karbonatnoj stenskoj masi postoji kaverna koja ima dovodni i odvodni kraški kanal, pri čemu dovodni kanal ima manji prečnik od odvodnog kanala. Odvodni kanal je kolenasto savijen, a njegov prelom se nalazi u visini gornjeg dela kaverne. Posle ovog preloma, odvodni kanal izlazi na površinu terena.

Voda dotiče u kavernu kroz dovodni kanal i lagano je ispunjava, a za to vreme nema isticanja vode kroz odvodni kanal. Kaverna se puni vodom sve do nivoa tačke preloma odvodnog kanala, a kada se ovaj nivo dostigne, voda počinje da ističe na površinu terena i potajnica funkcioniše kao izvor.

S obzirom na to da je odvodni kanal širi od dovodnog, voda se vijećom brzinom izliva na površinu, nego što se vrši punjenje kaverne, pa se kaverna postepeno prazni. Isticanje vode i ispod točke prijeloma omogućava potpritisak, formiran u izlomnjenom odvodnom kanalu, koji dijeluje kao kriva natega. Isticanje vode traje sve dok potpritisak može da savlada razliku u nivoima prelomne točke i vode u kaverni. U jednom trenutku izvlačenje vode prestaje, odnosno potajnica presušuje. Nakon toga počinje novo punjenje kaverne i funkcionisanje potajnice se ciklično ponavlja.

## Povezano
* Kraški proces
* Kraški izvor

## Literatura
* Marković M., Pavlović R., Čupković T. 2003. *Geomorfologija*. Beograd: Zavod za udžbenike i nastavna sredstva
Tilt

**Tilt** (\tau) je ugao otklona optičke ose kamere od vertikale. Javlja se prilikom aerosnimanja. Kada je optička osa kamere, kojom se snimanje vrši, vertikalna, tilt je jednak nuli, pa aerosnimak u potpunosti leži u horizontalnoj ravni. Da bi aerosnimak bio upotrebljiv u daljinskoj detekciji, dozvoljena vrednost tilta je 2°. Kada pri snimanju dođe do naginjanja letilice i na snimcima se pojavi tilt veći od 2°, snimanje se, po pravilu, ponavlja.
Univerzitet na Peloponezu

**Univerzitet na Peloponezu** (grčki:Πανεπιστήμιο Πελοποννήσου) je javni univerzitet koji se nalazi u više gradova poluostrva Peloponez u Grčkoj. Institucija je osnovana 2002. godine i sastoji se od fakulteta u gradovima Kalamata, Korint, Nafplio, Sparta i Tripoli. Centralni kampus je smešten u gradu Tripoliju.

## Vanjske veze
*  Službena stranica
NCIS (sezona 1)

Prva sezona američka policijsko-proceduralne drame NCIS je emitovana od 23. septembra 2003. do 25. maja 2004. godine na kanalu CBS. 

## Opis

Mark Harmon, Michael Weatherly, Pauley Perrette, Pancho Demmings i David McCallum iz dvodelne početne epizode ulaze u glavnu postavu. NJima se pridružila Sasha Alexander kao Kejtlin Tod koja je zamenila Robin Lively kao Vivijan Blekeder iz dvodelne početne epizode. Robin Lively je jedini član iz dvodelne početne epizode koji se nije pojavio u seriji.

## Uloge
### Glavne

*Mark Harmon kao Leroj Džetro Gibs
*Sasha Alexander kao Kejtlin Tod
*Michael Weatherly kao Entoni DiNozo ml.
*Pauley Perrette kao Ebigejl Šuto
*David McCallum kao dr. Donald Malard

### Epizodne

*Sean Murray kao Timoti MekGi (Epizode 7, 11, 18-23)
*Brian Dietzen kao Džejms Palmer (Epizode 21-23)

## Epizode





## Vanjske veze
Vampyros Lesbos

***Vampyros Lesbos***, u Njemačkoj poznat i sa podnaslovom ***Erbin des Dracula*** (), a u Španiji originalno distribuiran i kao ***Las Vampiras*** () je zapadnonjemačko-španski igrani film snimljen u režiji Jesusa Franca i premijerno prikazan 1971. godine, poznat kao jedno od najpopularnijih ostvarenja njegove filmografije i najuticajnijih ostvarenja žanra.

Predstavlja slobodnu adaptaciju romana *[[Dracula]]* Brama Stokera sa radnjom premještenom u suvremeno doba. Protagonistica, čiji lik tumači Ewa Strömberg, je američka pravnica koja radi u Turskoj i koju počinju opsjedati bizarni snovi i vizije u kojima se pojavljuje lijepa i privlačna žena (čiji lik tumači Soledad Miranda). Radnja prikazuje kako je posao odvede na jedan otok gdje se ispostavi da joj je klijentica neobična žena koja izgleda poput žene iz njenih vizija, ali prema kojoj, usprkos niza bizarnih i zastrašujućih događaja, osjeća neodoljivu privlačnost.

Franco se vampirskim motivima bavio ranije u nekoliko svojih filmova, od kojih je najpoznatiji *[[Grof Drakula (film, 1970)|Grof Dracula]]* sa Christopherom Leejem u glavnoj ulozi, a gdje je također nastupala Soledad Miranda, i koji se često navodio kao jedna od najvjernijih adaptacija Stokerovog romana. *Vampyros Lesbos*, koji je snimao na lokacijama u Turskoj, se, pak, isticao daleko više eksplicitno erotskim sadržajima, ali Francovim vještim korištenjem simbolike u snoviđenjima, te neobično psihodelične muzike Siegfrieda Schwaba koja će decenijama kasnije inspirirati brojne muzičare. Posebne je pohvale dobio Mirandin nastup, koji se smatra najboljim u njenoj karijeri, ali i koji je bio posljednji, s obzirom da je nedugo nakon snimanja tragično umrla u prometnoj nesreći.

Film je originalno prikazan u Zapadnoj Njemačkoj. U Francovoj rodnoj Španiji, koja je tada još uvijek bila pod autoritarnim frankističkim režimom i pod neupitnim uticajem Katoličke crkve, je pak film postao predmetom oštrih cenzorskih zahvata, te je prikazan godinama kasnije isječen do neprepoznatljivosti. Franco je upravo zbog toga napustio Španiju, te je najveći dio ostatka karijere proveo u inozemstvu. Sličnim motivima se bavio i kasnije, te se njegova tri filma - *Macumba sexual* (1983), *Vampire Blues* (1999) i *The Snakewoman* (2005) - ponekad nazivaju neslužbenim remakeovima *Vampyros Lesbos*.

## Uloge
*Ewa Strömberg ... Linda Westinghouse
*Soledad Miranda ... Grofica Nadine Carody
*Andrés Monales ... Omar
*Dennis Price ... Dr. Alwin Seward
*Paul Müller ... Dr. Steiner
*Heidrun Kussin ... Agra
*Michael Berling ... pomoćnik dr. Sewarda
*Beni Cardoso ... Mrtva žena (nenavedena na špici)
*Jesús Franco ... Memmet (nenaveden na špici)
*José Martínez Blanco ... Morpho (nenaveden na špici)

## Literatura
*

## Izvori

## Vanjske veze
*
*
The Big Boss

***Veliki gazda*** (; ) je hongkonški igrani film snimljen 1971. godine u režiji Lo Weija, poznat kao jedno od prvih međunarodnih komercijalnih uspjeha hongkonške kinematografije, ali prije svega kao film koji je od Brucea Leeja učinio zvijezdu.

Protagonist, koga tumači Lee, je Cheng Chao-an, mladić koji, dijelom kako bi izbjegao sklonost da zbog tučnjava upada u nevolje, iz Kine dolazi živjeti u Tajland kod svojih rođaka. Radnja prikazuje kako se tamo sukobljava sa lokalnim bandama, ali i vlasnikom lokalne ledare (čiji lik tumači Han Yi-Chieng) koji ubije njegove rođake kako bi uklonio svjedoke trgovanja drogom, a što protagonista potakne da primijeni svoje borilačke vještine kako bi ih osvetio.

Kada se film počeo snimati, trebao ga je režirati Ng Kar-seung, a glavni lik trebao biti Hsu Chien, majstor borilačkih vještina i Chengov rođak koga tumači James Tien. Međutim, nakon što je Ng Kar-seung odustao od projekta, režiju je preuzeo Lo Wei, koji je izmijenio scenario te protagonistom učinio Chenga. *Veliki gazda* je nakon premijere postigao izuzetan uspjeh u Hong Kongu, razbivši sve dotadašnje rekorde gledanosti i zarade, a, što je bilo još važnije, postigao uspjeh i na stranim tržištima, uključivši zapadne. Bruce Lee je zahvaljujući njemu u sljedećih nekoliko filmova sagradio status jedne od najvećih ikona tadašnje svjetske kinematografije.

Film danas ne postoji u svom originalnom obliku, jer su nedugo nakon premijere u Hong Kongu donešeni zakoni kojima je postrožena cenzura, pa su prilikom kasnije distribucije izbačene scene eksplicitnog nasilja, seksa i golotinje, koje se danas, izuzimajući nekoliko fotografija, smatraju izgubljenim.

## Uloge
* Bruce Lee ... Cheng Chao-an (), mladić koji zajedno sa svojim ujakom iz Kine putuje u Pak Chong u Tajlandu kako bi živio sa rođacima.
* Maria Yi ... Chiao Mei, tipična "dama u opasnosti" i  Chengova jedina rođaka.
* James Tien ... Rođak Hsu Chien, majstor borikačkih vještina koji se stalno sukobljava sa lokalnim bandama.
* Han Ying-chieh ... Hsiao Mi ("Veliki gazda"), vlasnik ledare koji je u stvari paravan za trgovinu drogom.
* Lee Kwan ... Rođak Kun
* Tony Liu ... Hsiao Chiun, sin Hsiao Mija
* Chih Chen: Sheng, predradnik u ledari.
* Chia Ching-tu ... Ujak Lu, Chengov ujak.
* Kam San ... Rođak Shan
* Billy Chan Wui-ngai ... Rođak Pei
* Lam Ching-ying ... Rođak Yen (također pomoćnik režisera)
* Peter Yang ... Rođak Chen
* Nora Miao ... lokalni prodavač osvježavajućih pića
* Peter Chan ... Hsiao Mijev suučesnik
* Marilyn Bautista ... Miss Sun Wuman 
* Rhoma Irama ... Xin Chang

## References

## Vanjske veze
* Official site  at Miramax Films
* 
* ''The Big Boss'' at the Hong Kong Movie DataBase
* A gallery of still shots from ''The Big Boss''
* The opening credits from the "version you've never seen"
Újszász

**Újszász** je grad u sredini Mađarske od 6,153 stanovnika, koji administrativno podpada pod 
Županiju Jász-Nagykun-Szolnok

## Geografija

Újszász leži u Velikoj mađarskoj ravnici na rijeci Zagyvi, udaljen 13 km sjeverozapadno od grada Szolnoka.

## Historija

Újszász je prvi put dokumentiran 14. vijeku pod imenom *Szász*, tek od 15. vijeka se počelo pojavljivati ime Újszász.
Za osmanske vladavine podpao je pod Budimski pašaluk.

Újszász je dobio status grada 1997.

## Reference

## Vanjske veze

* ''Službene stranice Újszásza''
Túrkeve

**Túrkeve** je grad u sredini Mađarske od 8,678 stanovnika, koji administrativno podpada pod Županiju Jász-Nagykun-Szolnok.

## Geografija

Túrkeve leži u Velikoj mađarskoj ravnici na kanalu Hortobágy-Berettyó.

## Historija

Túrkeve je prvi put dokumentiran 1261. kao naselje Kumana. Početkom 16. vijeka bio je centar velike seljačke bune koju je poveo Đerđ Doža. Osmanlije su ga zauzeli 1551. a oslobođen je u 17. vijeku.

Túrkeve je 1808. dobio status grada, on mu je potvrđen 1929.
## Pobratimski gradovi

* , Salonta
* , Auchel
* , Porabka
* , Velikij Bičkiv

## Reference

## Vanjske veze

* ''Službene stranice Túrkevea''
Rákóczifalva

**Rákóczifalva** je grad u sredini Mađarske od 5,307 stanovnika, koji administrativno podpada pod Županiju Jász-Nagykun-Szolnok.

## Geografija

Rákóczifalva leži na lijevoj obali rijeke Tise par kilometara južno od centra Szolnoka.

## Historija

Najstarije naselje je prvi put dokumentirano - 1411. kao feud srpskog kneza Đorđe Vukovića.
Od 1882. tadašnje naselje na prijelog samih kolonista zove se Rákóczifalva

Rákóczifalva je od 1883. sjedište općine, a 2009. dobila je status grada.

## Pobratimski gradovi

* , Wierzchosławice

## Reference

## Vanjske veze

* ''Službene stranice Rákóczifalvaa''
Tiszaföldvár

**Tiszaföldvár** čita se *Tisafeldvar* je grad u sredini Mađarske od 10,878 stanovnika, koji administrativno podpada pod Županiju Jász-Nagykun-Szolnok.

## Geografija

Tiszaföldvár leži na lijevoj obali rijeke Tise, udaljen par kilometara južno od Martfűa.

## Historija

Najstarije naselje je prvi put dokumentirano - 1467. pod imenom *Thyzafeudwar*. Za osmanske vladavine bio je selo od 250-300 stanovnika.

Nakon oslobođenja od osmanske vlasti kraj je od 18. vijeka koloniziran novim naseljenicima.

Tiszaföldvár je 1993 dobio status grada.

## Pobratimski gradovi

* , Mielec
* , Gräfenberg
* , Hérimoncourt
* , Bačko Gradište

## Reference

## Vanjske veze

* ''Službene stranice Tiszaföldvára''
Tiszafüred

**Tiszafüred** čita se *Tisafired* je grad u sredini Mađarske od 11,260 stanovnika, koji administrativno podpada pod Županiju Jász-Nagykun-Szolnok.

## Geografija

Tiszafüred leži na lijevoj obali rijeke Tise par kilometara istočno od Jezera Tisa.

## Historija

Tiszafüred je prvi put dokumentiran 1273. pod imenom *Fyred Villa* a status grada dobio je 1984.

## Reference

## Vanjske veze

* ''Službene stranice Tiszafüreda''
Törökszentmiklós

**Törökszentmiklós** čita se *Tereksentmikloš* (njemački: *Türkischsanktniklas*) je grad u sredini Mađarske od 20,626 stanovnika, koji administrativno podpada pod Županiju Jász-Nagykun-Szolnok.

## Geografija

Törökszentmiklós leži u Velikoj mađarskoj ravnici na desnoj obali Tise, udaljen desetak km istočno od Szolnoka.
 
## Historija

Mjesto je prvi put dokumentirano - 1399. u pod povelji kralja Sigismunda pod imenom *Zenthmyclos*. 
Osmanlije su 1552. zauzeli Törökszentmiklós.
Nakon oslobođenja od osmanske vlasti Törökszentmiklós je 1738. dobio status trgovišta

Törökszentmiklósa je 1948. dobio status grada

## Pobratimski gradovi

* , Ryglice

## Reference

## Vanjske veze

* ''Službene stranice Törökszentmiklósa''
Hortobágy-Berettyó

**Kanal Hortobágy-Berettyó**  je 167,3 km dugi kanal u sredini Mađarske.

## Karakteristike i historija gradnje

Ideja za taj kanal rodila se u 19. vijeku, s jedne strane taj kanal je trebao urediti velike meandre koja je pravila stara Tisa i isušiti močvaru Sárrét, koju je na taj način pravila, a s druge strane osigurati dovoljno vode za navodnjavanje najsušnijih dijelova Velike mađarske ravnice u županijama Békés i Jász-Nagykun-Szolnok.

Kanal ide od nacionalnog parka Hortobágy kod grada Nádudvara na sjeveru i rijeke Berettyó i ide do grada Mezőtúra na jugu gdje se ulijeva u rijeku Körös.

Sliv kanala velik je oko 5.843 km². Prosječna širina korita kanala je od 15 do 25 metara, a dubok je od 2 do 4 metra.

Kanal je velikim dijelom koristio tok potoka Hortobágy, koji je danas pretvoren u njegov dio.

Kanal je izgrađen po planovima inženjera Bodoky Károlya, njegova izgradnja započela je 1858. a dovršen je 1866.

## Reference

## Vanjske veze

* ''Hortobágy-Berettyó''
Joe Hill

**Joe Hill**, rođen **Joel Emmanuel Hägglund**, također poznat i pod pseudonimom **Joseph Hillström** (7. oktobar 1879 - 19. novembar 1915) bio je američki sindikalni aktivist i kantatutor rodom iz Švedske, poznat kao autor niza popularnih folk pjesama političke tematike, ali i po tome što je bio pogubljen temeljem kontroverzne presude za ubistvo. Hill se danas smatra jednim od najvećih mučenika u krugovima američke i međunarodne ljevice i radničkog pokreta, te je postao predmetom brojnih knjiga, pjesama i referenci u popularnoj kulturi.

## Vanjske veze

### Članci
* The Joe Hill Project - University of Utah
* Site at KUED7 about the PBS Joe Hill documentary from 2000 

### Pjesme
* The Songs of Joe Hill  at Folk Archive.
* Lyrics, sheet music, and audio files  at Political Folk Music. (Scroll down to Joe Hill.)
### Ostalo
* 
* Joe Hill documentary
* 
* ''Joe Hill''  Documentary produced by KUED
Joe Hill (film)

***Joe Hill*** je švedsko-američki biografski film snimljen 1971. godine u režiji Boa Widerberga. Protagonist, koga tumači Thommy Berggren, je znameniti sindikalni aktivist i pjesnik Joe Hill. Radnja počinje 1902. godine i prikazuje kako se Hill kao siromašni švedski doseljenik u SAD, pokušavajući preživjeti kao radnik, suočava sa raznim nepravdama koje ga potaknu da se priključi sindikatu i počne organizirati radnike širom zemlje, sa vremenom stekavši brojne neprijatelje među bogatim i uticajnim kapitalistima, a što će sve kulminirati kada 1914. godine u Utahu bude optužen za ubistvo. Widerberg je film nastojao snimiti u cinema verite stilu, pa su svi glumci osim samog Berggrena bili naturščici. *Joe Hill*, koji se svojim sadržajem i ljevičarskim stavom uklapao u trend politički angažiranih ostvarenja tadašnjeg svjetskog filma, dobio je vrlo dobre kritike, kao i nagradu žirija na Kanskom festivalu.

## Uloge
* Thommy Berggren ... Joe Hill
* Anja Schmidt ... Lucia
* Kelvin Malave ... "Fox"
* Evert Anderson ... Blackie
* Cathy Smith ... Cathy
* Hasse Persson ... Paul
* David Moritz ... David
* Richard Weber ... Richard
* Joel Miller ... Ed Rowan
* Franco Molinari ... Tenor
* Robert Faeder ... George
* Wendy Geier ... Elizabeth
* Liska March ... Sestra milosrdnica
* Michael Logan

## Povezano
*''Sacco e Vanzetti'' (film)

## Izvori

## Vanjske veze
* 
*
Mumija (film, 1969)

***Mumija*** (arapski: *Al-Mummia* المومياء) je egipatski igrani film snimljen 1969. godine u režiji Šadija Abdel Salama kome je to bio cjelovečernji debi. Radnja, inspirirana istinitim događajima, se događa u Gornjem Egiptu 1881. godine, nedugo pred početak britanske kolonijalne vladavine i prikazuje se kako se lokalni klan bavi pljačkanjem drevnih egipatskih grobnica, uključujući lokalitet DB320 kraj sela Kurna, ali i kako ih jedan od njegovih članova, zgađen tom praksom, odluči prijaviti vlastima. *Mumija*, za koju je muziku napisao italijanski kompozitor Mario Nascimbene, se odlikovala za tadašnju egipatsku kinematografiju neobičnim stilom, odnosno "nadrealnom" atmosferom, a čemu je dosta doprinijelo to što protagonisti, umjesto uobičajenog egipatskog dijalekta koriste klasični arapski jezik. *Mumija* je godine 2006. u anketi egipatskih kritičara proglašen 58. najboljim filmom ikada proizvedenim u toj zemlji.

## Izvori

## Vanjske veze
*
* 
*
Boris Jokić

**Boris Jokić** (Zagreb, 1976 -) je hrvatski psiholog s doktoratom na području pedagoških znanosti, poznat kao jedan od glavnih autora projekta *Kurikularne reforme*, odnosno reforme obrazovanja u Hrvatskoj. Jokić trenutno radi kao jedan od znanstvenih suradnika na zagrebačkom Institutu za društvena istraživanja. Široj je javnosti postao poznat po tome što se 2016. usprotivio namjerama vlade premijera Oreškovića da unese izmjene u projekt reforme, potakavši masovne prosvjede na ulicama hrvatskih gradova.

## Vanjske veze
* Citirana djela Borisa Jokića na Google Scholar
* Publikacije Borisa Jokića na ResearchGate
* 
* 
* Djela čiji je autor Boris Jokić u međunarodnoj normativnoj datoteci VIAF
*
* Boris Jokić u katalogu Njemačke nacionalne knjižnice
* Knjige Borisa Jokića indeksirane u Open Library
* Djela čiji je autor ili tema Boris Jokić u biblioteci Internet Archive
*
Sól ziemi czarnej

***Sól ziemi czarnej*** () je poljski historijski film snimljen u režiji Kazimierza Kutza. Radnja se događa 1920. godine u Gornjoj Šleskoj kada lokalno poljsko stanovništvo, nezadovoljno time što se nakon Prvog svjetskog rata nije našlo u obnovljenoj poljskoj državi, diže ustanak protiv njemačke vlasti. Protagonist, koga tumači Olgierd Lukaszewicz, je Gabriel Basista, najmlađi od sedmoro braće Basista koji su se zajedno sa ocem priključili ustanicima, i čija domišljatost i hraborst pomaže u otporu daleko bolje naoružanom i opremljenom neprijatelju.

Kutz, koji je također napisao scenario, je bio sin veterana ustanka. Film, napravljen u vrijeme komunističke vladavine, se držao tadašnjeg službenog tumačenja događaja, odnosno sugerirao da je predratni antikomunistički režim svoje prekogranične sunarodnjake ostavio na cjedilu. Usprkos toga, kada se film našao na programu festivala u Karlovym Varyma, sovjetski član žirija mu je javno zamjerio nacionalističku orijentaciju. *Sol crne zemlje* je na kraju ipak bila službeni poljski kandidat za Oscara.

Kutz je sljedeće godine režirao film *[[Perła w koronie]]*, koji se zbog istog mjesta radnje, slične teme i iste glumačke ekipe ponekad naziva njegovim nastavkom.

## Uloge
* Olgierd Lukaszewicz ... Gabriel Basista
* Jan Englert ... Erwin Maliniok
* Jerzy Binczycki ... Bernard Basista
* Jerzy Cnota ... Euzebin Basista
* Wieslaw Dymny ... Franek Basista
* Bernard Krawczyk ... Dominik Basista
* Andrzej Wilk ... Alojz Basista
* Antoni Zwyrtek ... Otac Basista
* Izabella Kozlowska ... Bolničarka
* Jerzy Lukaszewicz ... Cyryl Basista
* Daniel Olbrychski ... Por. Stefan Sowinski
* Tadeusz Madeja ... Wiktor
* Henryk Maruszczyk ... Emil

## Vanjske veze
* 
* 
* 
*
NCIS (sezona 2)

Druga sezona američke policijsko-proceduralne drame NCIS je emitovana od 28. septembra 2004. do 24. maja 2005. godine na kanalu CBS. 

## Opis

Sean Murray, koji se epizodno pojavljivao u prošloj sezoni, je unapređen u glavnu postavu. Sasha Alexander je napustila glavnu postavu na kraju sezone. Od epizode "NN poručnica" serija je počela da koristi crno-bele "pregled" scene na kraju ili početku neke scene.

## Uloge
### Glavne

*Mark Harmon kao Leroj Džetro Gibs
*Sasha Alexander kao Kejtlin Tod
*Michael Weatherly kao Entoni DiNozo ml.
*Pauley Perrette kao Ebigejl Šuto
*Sean Murray kao Timoti MekGi
*David McCallum kao dr. Donald Malard

### Epizodne

*Brian Dietzen kao Džejms Palmer (Epizode 1-6, 8-9, 11, 13-23)

## Epizode





## Vanjske veze
Bük

**Bük** čita se *Bjuk* (njemački: *Wichs*) je grad na sjeverozapadu Mađarske od 3,544 stanovnika, koji administrativno podpada pod Županiju Vas.

## Geografija

Bük leži duž lijeve obale riječice Rábce nedaleko od austrijske granice, udaljen 25 km sjeveroistočno od administrativnog centra Szombathelya.

## Historija

Najstarije naselje prvi put je dokumentirano 1271 pod imenom *Byk*. U 15. vijeku spominju se tri sela; Alsó-Bük, Mankó-Bük i Felsö-Bük kao feud porodice Bük.

U sklopu istraživanje nafte - 1957. pronađen je termalni izvor, pa su 1962. izgrađene terme koje su vremenom izrasle u jedne od najvećih u Mađarskoj.

Bük je 2007. dobio status grada.

## Pobratimski gradovi

* , Illingen
* , Törökbálint

## Reference

## Vanjske veze

* ''Službene stranice Büka''
Norman Stillman

**Norman Arthur Stillman** (New York, 6. 7. 1945. – ), američki historičar, orijentalist, autor i profesor, ekspert za judaistiku i islamistiku. Studirao je orijentalistiku na Univerzitetu u Pennsylvaniji gdje je 1967. stekao titulu prvostupnika odnosno 1970. doktora, a postdoktorski studij nastavio je na Jevrejskom teološkom sjemeništu i završio ga 1971. godine. Akademsku karijeru ostvario je kao asistent na Univerzitetu New York (1970–1973) i izvanredni profesor na Državnom univerzitetu u New Yorku (1973–1995), a od 1995. radi kao redovni profesor historije i arapskog jezika na Univerzitetu u Oklahomi. Stillmanov istraživački rad fokusiran je na orijentalne i sefardske Jevreje odnosno njihovu interakciju s arapskim i islamskim svijetom. Stillman se 25. 6. 1967. vjenčao s Yedidom Kalfon i zajedno imaju dvoje djece.

## Opus
* *The Jews of Arab Lands: A History and Source Book*, Philadelphia: Jewish Publication Society of America, 1979, 
* *Meḥḳere ʻedot u-Genizah* (koautori: Shelomo Morag, Issachar Ben-Ami i Shelomo Dov Goitein), Jerusalem: Miśgav Yerushalayim Institute, 1981, 
* *Studies in Judaism and Islam* (koautori: Shelomo Morag, Issachar Ben-Ami i Shelomo Dov Goitein), Jerusalem: Magnes Press; Hebrew University, 1981, 
* *The Language and Culture of the Jews of Sefrou: An Ethnolinguistic Study*, Manchester: University of Manchester, 1988, 
* *Samuel Romanell's Travail in an Arab Land* (koautor: Yedida Kalfon Stillman), Tuscaloosa: University of Alabama Press, 1989, 
* *The Jews of Arab Lands in Modern Times*, Philadelphia: The Jewish Publication Society, 1991, 
* *Sephardi Religious Responses to Modernity*, Luxembourg: Harwood Academic Publishers, 1995, 
* *From Iberia to Diaspora: Studies in Sephardic History and Culture* (koautor: Yedida Kalfon Stillman), Leiden; Boston: Brill, 1998, 
* *Arab Dress: A Short History: From the Dawn of Islam to Modern Times* (koautor: Yedida Kalfon Stillman), Leiden; Boston; Köln: Brill, 2000, 
* *Encyclopedia of Jews in the Islamic World* (5 tomova), Leiden; Boston: Brill, 2010, 

## Vanjske veze
*  Norman Stillman, University of Oklahoma
*  Dr. Noam Stillman , Israel Institute
*  Norman Arthur Stillman, Prabook
Kőszeg

**Kőszeg** čita se *Keseg* (hrvatski: *Kiseg*, njemački: *Güns*) je grad na sjeverozapadu Mađarske od 11,702 stanovnika, koji administrativno podpada pod Županiju Vas.

## Geografija

Kőszeg leži duž riječice Gyöngyös udaljen svega 2 km  od austrijske granice i
18 km sjeverozapadno od administrativnog centra Szombathelya.

## Historija

Kőszeg je status slobodnog kraljevskog grada.dobio još 1328.
Za Austrijsko-turskih ratova tokom 16. vijeka zamak Kőszeg postao je od ključne važnosti.

Nju je sa malom posadom uspio odbraniti u augustu 1532. hrvatski kapetan Nikola Jurišić 
(mađarski: Miklós Jurisics) iako je na grad napadalo 80.000 Osmanlija.

Nakon turskih ratova Kőszeg je kao i njegov zamak od 1695 postao feud porodice Esterházy i to je ostao sve do 1931.

## Pobratimski gradovi

* , Vaihingen an der Enz
* , Mödling
* , Senj
* , Senjec
* , Njitranske Hrnčjarovce
* , Fiume Veneto

Pored toga Kőszeg je od 2004. i član organizacije **[[Douzelage]]** pa je zbratimljen sa još 26 evropska grada.

## Reference

## Vanjske veze

* ''Službene stranice Kőszega''
Celldömölk

**Celldömölk** čita se *Celdemelk* (hrvatski: *Demlak*, njemački: *Kleinmariazell*) je grad na sjeverozapadu Mađarske od 10,927 stanovnika, koji administrativno podpada pod Županiju Vas.

## Geografija

Celldömölk leži duž lijeve obale riječice Marcal nedaleko od austrijske granice.
udaljen 25 km istočno od administrativnog centra Szombathelya.

## Historija

Najstarije naselje Pórdömölk prvi put je dokumentirano 1252. pod imenom *ecclesia Sancta Marie de Demunk*, ali se transformacija u grad dogodila tek u 20. vijeku, kad su se tadašnja sela Kiscell i Nemesdömölk ujedinila 1903. i formirala Celldömölk, zatim su im se 1950-ih pridružilli Alsóságot i Izsákfát. Nakon tog je Celldömölk - 1978. dobio status grada.

## Pobratimski gradovi
* , Pagnacco
* , Serramazzoni
* , Neudau
* , Sângeorgiu de Pădure
* , Mukačevo

## Reference

## Vanjske veze

* ''Službene stranice Celldömölka''
Csepreg

**Csepreg** (hrvatski: *Čepreg*, njemački: *Tschapring*) je grad na sjeverozapadu Mađarske od 3,241 stanovnika, koji administrativno podpada pod Županiju Vas.

## Geografija

Csepreg leži duž riječice Rábce nedaleko od austrijske granice udaljen 22 km sjeveroistočno od administrativnog centra Szombathelya.

## Historija

Csepreg je prvi put dokumentiran 1255. status trgovišta dobio je 1390. a 1995. je dobio status grada.

## Pobratimski gradovi

* , Delnice

## Reference

## Vanjske veze

* ''Službene stranice Cseprega''
Jánosháza

**Jánosháza** je grad na sjeverozapadu Mađarske od 2,489 stanovnika, koji administrativno podpada pod Županiju Vas.

## Geografija

Jánosháza leži udaljena 53 km istočno od administrativnog centra Szombathelya.

## Historija

Janushaza je prvi put dokumentirana 1428., a 2007. je dobila status grada.

## Poznati sugrađani

* Mavro Sachs (1817. - 1888.), prvi predavač Zagrebačkog sveučilišta, osnivač sudske medicine u Hrvatskoj i prvi Židov koji je dobio pravo građanstva u Zagrebu

## Reference

## Vanjske veze

* ''Službene stranice Jánosházaa''
Körmend

**Körmend** čita se *Kermend* (hrvatski: *Kirmied* ili *Kermien*, njemački: *Kirment*, slovenski: *Kermendin*) je 
grad na sjeverozapadu Mađarske od 11,472 stanovnika, koji administrativno podpada pod Županiju Vas.

## Geografija

Körmend leži duž lijeve obale rijeke Rabe nedaleko od austrijske granice, udaljen 28 km južno od administrativnog centra Szombathelya.

## Historija

Körmend je prvi put dokumentiran 1238 pod imenom *Villa Curmend*, a 1978. je dobio status grada.

## Pobratimski gradovi

* , Heinävesi
* , Fürstenfeld

## Reference

## Vanjske veze

* ''Službene stranice Körmenda''
En kärlekshistoria

***En kärlekshistoria*** (), u svijetu poznatiji pod naslovom Švedska ljubavna priča, je švedski igrani film snimljen u režiji Roya Anderssona, kome je to bio cjelovečernji debi i premijerno prikazan 1970. godine. Protagonisti, koje tumače Ann-Sofie Kylin i Rolf Sohlman, su 15-godišnja djevojčica i 14-godišnji dječak koji se upoznaju i zaljube za vrijeme ljetnih praznika, a radnja prikazuje kako se njihova čista i nevina ljubav sudara sa cinizmom njihovih roditelja i odraslih. *En kärlekshistoria*, velikim dijelom inspiriran tada aktualnim generacijskim jazom, je postigao izuzetan komercijalni uspjeh, osvojio glavnu švedsku filmsku nagradu Guldbagge, a u anketi švedskih filmskih kritičara iz 2012. godine je proglašen četvrtim najboljim švedskim filmom svih vremena.

## Uloge
* Ann-Sofie Kylin - Annika Hellberg 
* Rolf Sohlman - Pär 
* Anita Lindblom -  Eva, Annikas moster 
* Bertil Norström - John Hellberg, Annikas far, kylskåpsförsäljare 
* Lennart Tellfelt - Lasse, Pärs far, bilverkstadsägare 
* Margreth Weivers - Elsa Hellberg, Annikas mor 
* Arne Andersson - Arne, bekant till Pärs familj 
* Maud Backéus - Gunhild, Pärs mor 
* Verner Edberg - Verner, Pärs farbror 
* Elsie Holm - gäst på kräftskivan 
* Tommy Nilsson - Roger Hellberg, Annikas lillebror 
* Gunnar Ossiander - Gunnar, Pärs farfar
* Björn Andrésen - Pärs kompis
* Roger Magnusson - bilmekaniker/Svetsare

## Reference

## Vanjske veze
*
*
*Trailer(from Solaris Distribution)
Gotthard

**Gotthard** ili **Sveti Gotthard** (njem. **Sankt Gotthard**, tal. **San Gottardo**) može značiti:

* Gotthard iz Hildesheima (960–1038), rimokatolički svetac

## Geografija

* Sankt Gotthard (masiv), planinski lanac u Švicarskoj
* Gothardska navlaka, geološka struktura ispod masiva Sankt Gotthard
* Sankt Gotthard (prijevoj), planinski prijevoj između Airola i Göschenena u Švicarskoj
* tuneli ispod prijevoja Sankt Gotthard:
** željeznički tunel Gotthard (1881.)
** cestovni tunel Gotthard (1980.)
** bazni tunel Gotthard (2016., dio švicarske inicijative AlpTransit)
* Gothardska željeznička linija, transalpska željeznička linija u Švicarskoj
* Sankt Gotthard im Mühlviertel, selo u Gornjoj Austriji
* Szentgotthárd, grad u zapadnoj Mađarskoj

## Ostala značenja

* ''Gotthard'' (bend), švicarski hard rock bend
* Gottardo (vlak), vlak koji je vozio gothardskom željeznicom
* bitka kod Szentgotthárda (1664.), bitka u Austro-turskom ratu vođena kraj Szentgotthárda
* bitka kod Szentgotthárda (1705.), bitka u Rákóczijevu ratu za nezavisnost vođena kraj Szentgotthárda
Dejan Tiago Stanković

**Dejan Tiago Stanković** (Beograd, 1965 - Lisabon, 2022), pisac i književni prevodilac.

Odmah po završnim studijama arhitekture, 1991. godine, preseljava se u London, a potom u Lisabon gde živi, prevodi i piše na svom maternjem srpskohrvatskom i portugalskom jeziku.

Osim fikcije pisao je i kreativnu nefikciju za brojne srpske, hrvatske, portugalske, brazilske i britanske medije. Bio je kolumnista beogradskog nedeljnika *[[NIN]]*.

## Književna dela
### Na srpskohrvatskom
* *Zamalek: roman o kismetu.* (Laguna, Beograd, 2020.)
**Estoril, ratni roman* (Geopoetika, Beograd, 2015.) 
* *Odakle sam bila više nisam i druge lisbonske priče* (Geopoetika, Beograd, 2012.) 

### Na engleskom
* *Tales of Lisbon* (Prime Books, Estoril, 2017.)
* *Estoril, a war novel* (Head of Zeus, London, 2017.)

### Na portugalskom
* *Contos de Lisboa* (Prime Books, Estoril, 2017.)
* *Lisboa ultrassecreta* (Globo, São Paulo, 2017.)
* *Estoril, romance de guerra* (Bookbuilders, Lisboa, 2016.)

## Nagrade i priznanja
* za roman Estoril
** Dobitnik Nagrade Branko Ćopić '
** Uži izbor za NIN-ovu nagradu. *
** Uži izbor za nagradu Isidora Sekulić.*
** Uži izbor za nagradu Stevan Sremac.*
** Uži izbor za [[nagrada Janko Veselinović|nagradu Janko Veselinović]].*
* za zbirku pripovedaka ''Odakle sam bila više nisam”
** Uži izbor za nagradu “Dušan Vasiljev”
** Uži izbor za nagradu “Zlatni Suncokret”

## Književni prevodi
### Na srpskohrvatski
autori: José Saramago, José Cardoso Pires, Fernando Pessoa, Gregorio Duvivier 
### Na portugalski
autori: Ivo Andrić, Miloš Crnjanski, Dragoslav Mihailović, Dušan Kovačević

## Reference

## Vanjske veze
* VIDEO Odliv mozgova: Dejan Tiago Stanković (1965-2022)
* "Zapisi & Prepevi" Blog Dejana Tiago-Stankovića 
* Dejan Tiago Stanković | EU Prize for Literature
Guslač na krovu

***Guslač na krovu***  (engl. *Fiddler on the Roof*), je američki mjuzikl iz 1964. Jerry Bock je napisao glazbu a Sheldon Harnick libreto. Broadwaysku praizvedbu režirao je Jerome Robbins. Scenario je napisao Joseph Stein.

Mjuzikl se temelji na romanu Šaloma Alejhema *Tewje der Milchiger* ("Tevje, raznosač mlijeka", originalno objavljen na jidišu 1894.) Radnja se odigrava u Anatevki, izmišljenom *shtetlu* (židovsko selo), u židovskoj oblasti u Carskoj Rusiji. Glavna osoba, Tevje, nastoji očuvati židovske tradicije dolazeći na taj način u sukob sa svojim kćerkama i njihovim nastojanjima da se udaju za osobe koje nisu izabrane na tradicionalan način. Ovi obiteljski konflikti odigravaju se paralelno s nemirima koji nagovještavaju pogrome Židova i pokazuju političke suprotnosti u Carskoj Rusiji. Tevje objašnjava da bi bez svojih tradicija bili nesigurni kao "guslač na krovu".

Melodije u mjuziklu  pripadaju klezmer glazbi. Najpoznatija melodija je "If I were a rich man", (hr. "Kada bih bio bogat"). Hrvatska premijera izvedena je 1970. u zagrebačkom gradskom kazalištu 'Komedija'.

Redatelj Norman Jewison je filmatizirao mjuzikl 1971. Chaim Topol je odigrao glavnu ulogu a film je snimljen u 
Lekeniku.

## Reference

## Vanjske veze
* 
* ''Fiddler on the Roof JR.'' at the Music Theatre International website
* Broadway.tv article noting that Mostel’s script is held at The New York Library of The Performing Arts
* ''Fiddler on the Roof'' at Ovrtur
* YouTube video: "Sunrise, Sunset," from the Japanese stage production.
* Longest-running plays on Broadway, Off-Broadway, London, Toronto, Melbourne, Paris, Vienna, and Berlin  
* List of longest-running Broadway productions from Playbill.com